stanford-oval/wikipedia huggingface dataset:
คารินแดกซิลลิน

| ข้อมูลทางคลินิก |
| --- | --- |
ช่องทางการรับยา: Oral
รหัส ATC: J01CA05 (WHO) 
กฏหมาย
สถานะตามกฏหมาย:  In general: ℞ (Prescription only) 
ตัวบ่งชี้
 ชื่อตามระบบ IUPAC (2S,5R,6R)-6-([3-(2,3-dihydro-1H-inden-5-yloxy)-3-oxo-2-phenylpropanoyl]amino)-3,3-dimethyl-7-oxo-4-thia-1-azabicyclo[3.2.0]heptane-2-carboxylic acid 
เลขทะเบียน CAS: 26605-69-6
PubChem CID: 93184
ข้อมูลทางกายภาพและเคมี
สูตร: C26H26N2O6S
มวลต่อโมล: 494.55 g/mol g·mol−1
แบบจำลอง 3D (JSmol): Interactive image
 SMILES CC1(C(N2C(S1)C(C2=O)NC(=O)C(C3=CC=CC=C3)C(=O)OC4=CC5=C(CCC5)C=C4)C(=O)O)C 
 สารานุกรมเภสัชกรรม
คารินแดกซิลลิน  (อังกฤษ: Carindacillin) เป็นยาปฏิชีวนะประเภทเพนิซิลลิน
คักกูโระ

ตัวอย่างปริศนาคักกูโระอย่างง่าย
เฉลยปริศนาด้านบน
คักกูโระ (ญี่ปุ่น: カックロ; โรมาจิ: Kakkuro ; อังกฤษ: Kakuro) เป็นปริศนาตรรกะชนิดหนึ่งที่เชื่อกันว่าเป็นการดัดแปลงมาจากปริศนาอักษรไขว้ไปเป็นรูปแบบทางคณิตศาสตร์ อีกทั้งยังเป็นปัญหาเอ็นพีบริบูรณ์อย่างหนึ่ง จุดประสงค์ของเกมนี้คือการเติมตัวเลขลงในช่องต่างๆ ให้มีผลบวกเท่ากับคำใบ้ที่กำกับไว้ทั้งแนวตั้งและแนวนอน โดยสามารถเติมได้เพียง 1 ถึง 9 และไม่ให้ซ้ำกันในแนวนั้นของแต่ละคำใบ้ ในประเทศญี่ปุ่น ปริศนาชนิดนี้เป็นที่นิยมมากเป็นอันดับสองรองจากซูโดกุ
คักกูโระ เป็นคำย่อมาจากภาษาญี่ปุ่น คาซังกูโรซุ (ญี่ปุ่น: 加算クロス; โรมาจิ: kasan kurosu (cross)) หรือ "การบวกไขว้" ในสหรัฐอเมริกามีการเรียกปริศนานี้ในชื่ออื่นเช่น Cross Addition หรือ Cross Sums ในนิตยสารเดลล์เป็นต้น ส่วนในประเทศไทย นิตยสารในเครือ ปริศนา ของบริษัท สำนักพิมพ์อาทร จำกัด ได้เรียกชื่อเกมนี้ว่า ปริศนาบวกเลข
ประวัติ

คักกูโระได้รับการตีพิมพ์ครั้งแรกเมื่อ ค.ศ. 1966 ในนิตยสารเดลล์ของสหรัฐอเมริกา ในชื่อ Cross Sums ซึ่งเป็นสิ่งพิมพ์เดียวกันกับที่เคยตีพิมพ์ซูโดกุเป็นครั้งแรก แต่ตามหลังมาถึงหนึ่งทศวรรษ ตั้งแต่นั้นปริศนา Cross Sums ก็เป็นที่รู้จักแพร่หลายในอเมริกาทางสิ่งพิมพ์ของสำนักพิมพ์ต่างๆ
ในปี ค.ศ. 1980 มีการนำเข้าปริศนา Cross Sums ไปยังประเทศญี่ปุ่นโดย มากิ คาจิ (Maki Kaji) ประธานบริษัทผู้ผลิตหนังสือปริศนา "นิโกริ" (Nikoli) และเปลี่ยนชื่อเกมใหม่เป็น คาซังกูโรซุ ซึ่งเป็นการรวมเอาคำว่า "การบวก" ในภาษาญี่ปุ่นไปรวมกับคำในภาษาอังกฤษ "cross" ที่ทับศัพท์แบบญี่ปุ่น และตีพิมพ์เกมปริศนาไปกับหนังสือดังกล่าว หกปีให้หลังมีการย่อชื่อปริศนาอีกครั้งหนึ่งเป็น คักกูโระ และตีพิมพ์หนังสือที่มีปริศนานี้เพียงอย่างเดียวแยกเล่มออกไปต่างหาก และตีพิมพ์เรื่อยมาถึง 22 เล่ม ซึ่งทางนิโกริกล่าวว่าหนังสือนั้นมียอดขายรวมทั้งหมดกว่าหนึ่งล้านเล่มจนถึงปัจจุบัน ทุกวันนี้ ปริศนาคักกูโระได้ปรากฏในสิ่งพิมพ์ของญี่ปุ่นทั้งนิตยสารและหนังสือพิมพ์มากมาย และได้รับความนิยมเป็นอันดับสองรองจากซูโดกุ ส่วนอันดับที่สามนั้นคือ สลิเทอร์ลิงก์ (Slitherlink) ซึ่งเป็นปริศนาที่นิโกริคิดค้นขึ้นมาเอง
คักกูโระเริ่มแพร่หลายกลับเข้าสู่โลกตะวันตกเมื่อเดือนกันยายน ค.ศ. 2005 เมื่อหนังสือพิมพ์เดอะการ์เดียนและเดอะเดลีเมลในสหราชอาณาจักรเริ่มตีพิมพ์เกมปริศนานี้ในสิ่งพิมพ์ของเขาทุกวัน หนังสือปริศนาชนิดนี้ยังเคยได้ออกงาน Frankfurt Book Fair 2005 ซึ่งมีการรวบรวมสำนักพิมพ์หน้าใหม่มากมายจากแถบยุโรปและอเมริกา
ลักษณะและกติกา

ปริศนาคักกูโระมีลักษณะเป็นตารางแบบกริด คือแบ่งเป็นช่องกว้างและสูงเท่าๆ กัน มีหลายมิติแตกต่างกันไป (รูปแบบดั้งเดิมคือขนาด 16×16 ช่อง) บางช่องเป็นช่องทึบหมายถึงไม่สามารถเติมตัวเลขอะไรลงไปได้ บางช่องโปร่งสำหรับเติมตัวเลข บางช่องมีการแบ่งครึ่งเป็นสามเหลี่ยมด้วยเส้นทแยงมุมเฉียงลง ซึ่งในสามเหลี่ยมนั้นอาจมีตัวเลขกำกับไว้อยู่ด้วย ใช้เป็นคำใบ้แทนผลบวกประจำแนวตั้งหรือแนวนอนที่กำกับ กล่าวคือ ตัวเลขในสามเหลี่ยมครึ่งล่างเป็นคำใบ้สำหรับช่องในแนวตั้งที่อยู่ด้านล่าง ส่วนสามเหลี่ยมครึ่งบนสำหรับแนวนอนที่อยู่ทางขวาของมัน ปริศนาคักกูโระบางแบบอาจมีการใช้ช่องสามเหลี่ยมที่ไม่มีตัวเลข แทนความหมายของช่องทึบ (มีแต่สามเหลี่ยมเปล่าๆ) ช่องที่อยู่ตรงมุมซ้ายบนสุดของตารางจะเป็นช่องทึบเสมอเนื่องจากไม่สามารถใส่คำใบ้หรือใช้เล่นได้
จุดมุ่งหมายของเกมนี้คือการใส่ตัวเลขหนึ่งหลักตั้งแต่ 1 ถึง 9 ลงในช่องโปร่ง เพื่อให้ผลรวมของตัวเลขในแนวนั้นมีค่าเท่ากับคำใบ้ที่กำกับ โดยที่ไม่มีตัวเลขใดซ้ำกันในแนวนั้น ซึ่งการที่ตัวเลขไม่ซ้ำกันจะทำให้คักกูโระมีผลเฉลยที่เป็นไปได้เพียงหนึ่งเดียว และการไขปริศนาสามารถทำได้โดยสำรวจการจัดหมู่ (combination) ของกลุ่มตัวเลขที่เลือก ในขณะที่ซูโดกุจะพิจารณาแค่การเรียงสับเปลี่ยน (permutation) เท่านั้น
เทคนิคการไขปริศนา

การไขปริศนาจะพิจารณาจากคำใบ้และจำนวนช่องเป็นปัจจัย เช่นผลรวมเท่ากับ 7 ใน 3 ช่อง เราสามารถเลือกตัวเลขมาสามตัวที่ไม่ซ้ำกันที่รวมกันแล้วได้ 7 นั่นคือ 1+2+4 เพียงกรณีเดียว (ซึ่งสามารถสลับที่กันได้) แล้วจึงค่อยดูความเป็นไปได้ของคำใบ้อื่นที่ไขว้กับแนวที่พิจารณา สมมติว่าไขว้อยู่กับคำใบ้ 3 ใน 2 ช่อง ซึ่งเป็นผลรวมของ 1+2 เท่านั้น หมายความว่าช่องที่ทั้งสองแนวตัดกันอาจจะเป็นเลข 1 หรือ 2 แต่ไม่เป็นเลข 4 อย่างแน่นอน และอีกช่องหนึ่งไขว้กับคำใบ้ 34 ใน 5 ช่อง ประกอบด้วย 4+6+7+8+9 เพียงกรณีเดียว แสดงว่าช่องที่ตัดกันนั้นจะต้องเป็นเลข 4 เนื่องจากไม่สามารถใส่เลข 1 หรือ 2 ลงไปได้ สำรวจความเป็นไปได้ทั้งหมดไปเรื่อยๆ จนกว่าจะพบกรณีที่สามารถใส่ตัวเลขได้เพียงตัวเดียว
ผู้เล่นมักจะใช้เทคนิคนี้กับคำใบ้ที่อยู่ตามขอบมุมที่มีจำนวนช่องไม่มากก่อน เนื่องจากตัวเลขที่สามารถเลือกได้มีน้อยกรณีและพิจารณาได้ง่าย สำหรับคำใบ้ผลบวกบางตัวมีตัวเลขที่เลือกได้เพียงกรณีเดียวซึ่งขึ้นอยู่กับจำนวนช่องเป็นหลัก สามารถแจกแจงได้ดังนี้
| จำนวนช่อง | คำใบ้ | ตัวเลขที่เลือก | คำใบ้ | ตัวเลขที่เลือก |
| --- | --- | --- | --- | --- |
| 2 | 3 | 1+2 | 17 | 8+9 |
|  | 4 | 1+3 | 16 | 7+9 |
| 3 | 6 | 1+2+3 | 24 | 7+8+9 |
|  | 7 | 1+2+4 | 23 | 6+8+9 |
| 4 | 10 | 1+2+3+4 | 30 | 6+7+8+9 |
|  | 11 | 1+2+3+5 | 29 | 5+7+8+9 |
| 5 | 15 | 1+2+3+4+5 | 35 | 5+6+7+8+9 |
|  | 16 | 1+2+3+4+6 | 34 | 4+6+7+8+9 |
| 6 | 21 | 1+2+3+4+5+6 | 39 | 4+5+6+7+8+9 |
|  | 22 | 1+2+3+4+5+7 | 38 | 3+5+6+7+8+9 |
| 7 | 28 | 1+2+3+4+5+6+7 | 42 | 3+4+5+6+7+8+9 |
|  | 29 | 1+2+3+4+5+6+8 | 41 | 2+4+5+6+7+8+9 |
| 8 | 36 | 1+2+3+4+5+6+7+8 | 44 | 2+3+4+5+6+7+8+9 |
|  | 37 | 1+2+3+4+5+6+7+9 | 43 | 1+3+4+5+6+7+8+9 |
|  | 38 | 1+2+3+4+5+6+8+9 | 42 | 1+2+4+5+6+7+8+9 |
|  | 39 | 1+2+3+4+5+7+8+9 | 41 | 1+2+3+5+6+7+8+9 |
|  | 40 | 1+2+3+4+6+7+8+9 |  |  |
| 9 | 45 | 1+2+3+4+5+6+7+8+9 |  |  |
แหล่งข้อมูลอื่น

แนะนำวิธีการเล่นคักกูโระ เก็บถาวร 2007-08-24 ที่ เวย์แบ็กแมชชีน
วิทยานิพนธ์เกี่ยวกับคักกูโระ เก็บถาวร 2010-12-27 ที่ เวย์แบ็กแมชชีน โดย Ondřej Pecina (เช็ก)
เว็บแอปพลิเคชันไขปริศนาคักกูโระ เก็บถาวร 2007-11-17 ที่ เวย์แบ็กแมชชีน
โปรแกรมไขปริศนาคักกูโระ เก็บถาวร 2007-10-13 ที่ เวย์แบ็กแมชชีน เขียนด้วยภาษาโปรล็อก
ช่องบอกคำใบ้ มีความหมายเหมือนช่องทึบ อาจมีสีขาวหรือดำก็ได้
พิจารณาผลบวกและความเป็นไปได้ของตัวเลขที่ไขว้กัน
คามิโน

| --- | --- |

Camino 2.1 บนระบบปฏิบัติการ Mac OS X 10.7 Lion
นักพัฒนา: The Camino Project
วันที่เปิดตัว: February 13, 2002 (2002-02-13)
ภาษาที่เขียน: Objective-C Cocoa
ระบบปฏิบัติการ: Mac OS X
ภาษา: Multilingual
ประเภท: Web browser
สัญญาอนุญาต: MPL / GPL / LGPL tri-license
เว็บไซต์: www.caminobrowser.org
คามิโน (อังกฤษ: Camino) เป็นโปรแกรมค้นดูเว็บ (เว็บเบราว์เซอร์) ของระบบปฏิบัติการแมคโอเอสเท็น พัฒนาโดยมูลนิธิมอซิลลา คามิโนใช้ชุด Cocoa เป็นส่วนติดต่อผู้ใช้ แทนที่จะเป็น XUL ซึ่งใช้ในซอฟต์แวร์ตัวอื่นๆ ของมูลนิธิมอซิลล่า
ประวัติ

คามิโนเริ่มพัฒนาเมื่อ ค.ศ. 2001 โดย Mike Pinkerton และทีมวิศวกรของบริษัทเน็ตสเคป เพื่อเป็นตัวอย่างว่าสามารถรวม Gecko เอนจินเข้ากับ Cocoa ใน Mac OS X ได้ ใน ค.ศ. 2002 เดฟ ไฮแอตต์ ได้เข้ามาร่วมทีมและสร้างเบราว์เซอร์ "Chimera" ขึ้น Chimera 0.1 ออกเมื่อวันที่ 13 กุมภาพันธ์ ค.ศ. 2002
ในปีเดียวกัน ไฮแอตต์ย้ายไปทำงานที่บริษัทแอปเปิล คอมพิวเตอร์เพื่อพัฒนาเว็บเบราว์เซอร์ซาฟารี ทีม Chimera ที่เหลืออยู่ใต้พัฒนาโปรแกรมต่อ โดยมีจุดหมายที่จะแสดงในงาน MacWorld Conference ต้นปี ค.ศ. 2003 แต่เพียงสองวันก่อนเริ่มงาน บริษัท AOL ซึ่งเป็นบริษัทแม่ของเน็ตสเคปได้ยกเลิกการสนับสนุนโครงการนี้ อย่างไรก็ตามทีมงานได้ออกเวอร์ชัน 0.7 ซึ่งเป็นผลงานที่ทำในช่วงนั้น Chimera เปลี่ยนชื่อมาเป็น Camino เนื่องด้วยเหตุผลว่าชื่อ Chimera ซ้ำซ้อนกับโปรแกรมตัวอื่นๆ การพัฒนาในช่วงต่อมาตกอยู่ในความรับผิดชอบของมูลนิธิมอซิลลา
Camino 1.0 ซึ่งเป็นรุ่นล่าสุด ออกเมื่อวันที่ 14 กุมภาพันธ์ ค.ศ. 2006
แหล่งข้อมูลอื่น

Camino Browser
คามิว (เก็นโซซุยโคเด็น)

คามิวจากเกมซุยโคเด็นภาค II
คามิว (ญี่ปุ่น: カミュー; โรมาจิ: Kamyū; ทับศัพท์: คะมีว ; อังกฤษ: Camus) เป็นตัวละครจากเกมเก็นโซซุยโคเด็น ซึ่งปรากฏตัวในภาค II และเก็นโซซุยโคไกเด็น ฉบับที่ 2 คามิวดำรงตำแหน่งเป็นเป็นหัวหน้าของกองทัพอัศวินแดงแห่งมาธิลดา
ข้อมูลส่วนตัว

ชื่อ: คามิว
ดวงดาวประจำตัว: จิคิ (Chiki)
บ้านเกิด: คามาโร (Camaro)
อายุ: 27 ปี
เผ่าพันธุ์: มนุษย์
รูนที่ถือครอง: รูนไฟระดับสูง (Rage Rune)
ครอบครัว: ไม่ปรากฏ
สถานะ: หัวหน้ากองทัพอัศวินแดงแห่งมาธิลดา (Captain of the red Matilda Knight)
สถานที่อยู่ปัจจุบัน: ไม่ปรากฏ
สงครามที่เข้าร่วม: สงครามรวบรวมแผ่นดินดูนัน
ประวัติ

คามิวเกิดในอาณาจักรอัศวินอิสระแห่งคามาโร (Free Knights of Camaro) เมื่อเติบโตขึ้นก็ได้ถูกฝึกฝนให้กลายเป็นอัศวิน แต่ตามธรรมเนียมปฏิบัติของคามาโร ลูกชายคนโตของตระกูลเท่านั้นจึงจะมีสิทธิ์ในการเข้าเป็นอัศวินแห่งคามาโรได้ ทำให้เขาต้องกลายเป็นอัศวินฝึกหัดตลอดไป ด้วยเหตุผลนั้นเองทำให้คามิวเข้าสมัครเป็นอัศวินแห่งมาธิลดา ในวันสอบเข้ากองอัศวินคามิวพบกับไมโคลทอฟและได้ทำการประลองต่อสู้กันแต่หาผู้ชนะไม่ได้ ทำให้ทั้งคู่ได้เข้าเป็นอัศวินแห่งมาธิลดา ในอีกสิบปีต่อมาคามิวและไมโคลทอฟได้กลายเป็นหัวหน้ากองอัศวิน โดยคามิวได้ตำแหน่งหัวหน้ากองอัศวินแดง และไมโคลทอฟได้รับตำแหน่งกองอัศวินน้ำเงิน คามิวยังได้ถูกจารึกลงในประวัติศาสตร์แห่งมาธิวดาว่าเป็นอัศวินที่มีอายุน้อยที่สุดในกองทัพอีกด้วย
คามิสปรากฏตัวในสงครามรวบรวมแผ่นดินดูนัน ไมโคลทอฟไม่พอใจที่โกรูโดหัวหน้ากองทัพอัศวินแห่งมาธิลดาไม่ยอมเอากองทัพอัศวินออกไปช่วยเหลือประชาชนและปล่อยให้ประชาชนถูกกองทัพไฮน์แลนด์ฆ่าตาย ทำให้ไมโคลทอฟถึงกับยอมถอดตราอัศวินออกซึ่งคามิวเองก็เข้าข้างไมโคลทอฟ และในที่สุดก็ได้เข้ามาเป็นพวกเดียวกับริโอ ทำให้กองทัพของริโอมีความแข็งแกร่งมากยิ่งขึ้น
ภายหลังจากสิ้นสุดสงครามคามิวและไมโคลทอฟช่วยกันบูรณะกองทัพอัศวินแห่งมาธิลดาขึ้นมาใหม่ (กองทัพเก่าล่มสลายไปพร้อมกับโกรูโด) ก่อนที่จะออกเดินทางไปยังกราสแลนด์ ขณะเดินทางเขาได้ไปยังหมู่บ้านมิลิต ซึ่งเป็นสถานที่ที่ทำให้คามิวได้พบมากิกับเพื่อนสมัยเด็กของเขาอีกครั้ง และได้เข้าไปพัวพันกับเหตุการณ์วีรบุรุษเพลิง (Fire Champion) ตัวปลอม (ซึ่งทราบภายหลังว่าเป็นอดีตอัศวินขาวลูกน้องของโกรูโด) หลังจากเหตุการณ์นี้เขาก็ได้ออกเดินทางต่อไป
คาดิลแล็กเรเคิดส์ วันวานตำนานร็อก

| คาดิลแล็กเรเคิดส์ วันวานตำนานร็อก |
| --- | --- |

กำกับ: Darnell Martin
เขียนบท: Darnell Martin
อำนวยการสร้าง: Sofia Sondervan Andrew Lack 
นักแสดงนำ: เอเดรียน โบรดี บียอนเซ่ โนวส์ Jeffrey Wright
กำกับภาพ: Anastas Michos
ตัดต่อ: Peter C. Frank
ดนตรีประกอบ: Terrence Blanchard Steve Jordan
ผู้จัดจำหน่าย: TriStar Pictures
วันฉาย: 5 ธันวาคม ค.ศ. 2008
ความยาว: 109 นาที่
ประเทศ: สหรัฐอเมริกา
ภาษา: อังกฤษ
ทุนสร้าง: 12,000,000 ดอลลาร์สหรัฐ
ทำเงิน: 16,136,432 ดอลลาร์สหรัฐ 
ข้อมูลจาก All Movie Guide
ข้อมูลจาก IMDb
คาดิลแล็กเรเคิดส์ วันวานตำนานร็อก (อังกฤษ: Cadillac Records) คือ ภาพยนตร์มิวสิเคิลอเมริกัน แนวชีวประวัติ บทและกำกำการแสดงโดย Darnell Martin ภาพยนตร์เรื่องนี้มีนักแสดงอย่างเช่น เอเดรียน โบรดี รับบทเป็น Chess, Cedric the Entertainer รับบทเป็น Willie Dixon, Mos Def รับบทเป็น Chuck Berry, Columbus Short รับบทเป็น Little Walter, Jeffrey Wright รับบทเป็น Muddy Waters, และ บียอนเซ่ โนวส์ รับบทเป็น Etta James ภาพยนตร์เรื่องนี้เข้าฉายวันที่ 5 ธันวาคม ค.ศ. 2008 ในอเมริกาเหนือ โดย TriStar Pictures
นักแสดง

เอเดรียน โบรดี รับบทเป็น Leonard Chess
Jeffrey Wright รับบทเป็น Muddy Waters
Gabrielle Union รับบทเป็น Geneva Wade
Mos Def รับบทเป็น Chuck Berry
บียอนเซ่ โนวส์ รับบทเป็น Etta James
Cedric the Entertainer รับบทเป็น Willie Dixon
Columbus Short รับบทเป็น Little Walter
Eamonn Walker รับบทเป็น Howlin' Wolf
Emmanuelle Chriqui รับบทเป็น Revetta Chess
Shiloh Fernandez รับบทเป็น Phil Chess
Jay O. Sanders รับบทเป็น Mr. Feder
Vincent D'Onofrio รับบทเป็น Allan Freed
Vamessa Bell-Gentles รับบทเป็น Aanaclair Waters
Timon Kyle Durrett รับบทเป็น Ronald Waters
รางวัลและการเข้าชิงที่ได้รับ

African-American Film Critics
Best Supporting Actor: Jeffrey Wright, ชนะ
Black Reel Awards
Best Picture: ชนะ
Best Ensemble: ชนะ
Best Director: Darnell Martin, เข้าชิงรางวัล
Best Screenplay (Adapted or Original) : Darnell Martin, เข้าชิงรางวัล
Best Supporting Actor:
Jeffery Wright, ชนะ
Eamonn Walker, เข้าชิงรางวัล
Mos Def, เข้าชิงรางวัล
Best Breakthrough Performance: Columbus Short, เข้าชิงรางวัล
รางวัลลูกโลกทองคำ
Outstanding Song from a Motion Picture: "Once In a Lifetime", เข้าชิงรางวัล
Image Awards
Outstanding Motion Picture: เข้าชิงรางวัล
Outstanding Actor in a Motion Picture: Jeffrey Wright, เข้าชิงรางวัล
Outstanding Supporting Actress in a Motion Picture: บียอนเซ่ โนวส์, เข้าชิงรางวัล
Outstanding Supporting Actor in a Motion Picture:
Cedric the Entertainer, เข้าชิงรางวัล
Columbus Short, ชนะ
Mos Def, เข้าชิงรางวัล
Outstanding Writing in a Motion Picture (Television or Film) : Darnell Martin, เข้าชิงรางวัล
Satellite Awards
Best Supporting Actress in a Motion Picture: บียอนเซ่ โนวส์, เข้าชิงรางวัล
แหล่งข้อมูลอื่น

Official site เก็บถาวร 2009-02-18 ที่ เวย์แบ็กแมชชีน
Cadillac Records ที่อินเทอร์เน็ตมูวีเดตาเบส
| ด ค กบียอนเซ่ |
| --- | --- |
 รางวัลและการเสนอชื่อ  ผลงานเพลง  เพลง  การแสดงสด  วิดีโอ 
สตูดิโออัลบั้ม:  เดนเจอรัสลีอินเลิฟ  บี'เดย์  ไอแอม... ซาชาเฟียร์ส  4  บียอนเซ (แพลทินัมอิดิชัน)  เลมอนเนด  เรอแนซ็องส์  คาวบอยคาร์เตอร์ 
อัลบั้มทำร่วมกับศิลปินอื่น:  เอฟรีติงอิสเลิฟ (กับเจย์-ซี ในชื่อเดอะคาร์เตอร์) 
อัลบั้มซาวด์แทร็ก:  เดอะไลออนคิง: เดอะกิฟต์ 
อีพี:  ทรูสตาร์: อะไพรเวทเพอร์ฟอร์แมนซ์  อีร์เรเอมปลาซาเบล  อโบฟแอนด์บียอนเซ่ - วิดีโอคอลเลกชันแอนด์แดนซ์มิกซ์ส  ฮีต  4: เดอะรีมิกซ์  มอร์โอนลี 
การเผยแพร่ไลฟ์และวิดีโอ:  ไลฟ์แอตเวมเบล์ย  ดิอัลติเมทเพอร์ฟอร์เมอร์  บี'เดย์แอนโทโลจีวิดีโออัลบั้ม  เดอะบียอนเซ่เอกซ์พีเรียนส์ไลฟ์  อโบฟแอนด์บียอนเซ่ - วิดีโอคอลเลกชัน  ไอแอม... ยัวร์: แอนอินติเมทเพอร์ฟอร์แมนซ์แอตเพอร์ฟอร์แมนซ์ลาสเวกัส  ไอแอม... เวิลด์ทัวร์  ไลฟ์แอตโรสแลนด์: เอเลเมนต์สออฟ 4  ไลฟ์อินแอตแลนติกซิตี  ไลฟ์  โฮมคัมมิง: เดอะไลฟ์อัลบั้ม 
ทัวร์คอนเสิร์ต:  เดนเจอรัสลีอินเลิฟทัวร์  เวอร์ริซอนเลดีส์เฟิสต์ทัวร์  เดอะบียอนเซ่เอกซ์พีเรียนส์  ไอแอม... เวิลด์ทัวร์  เดอะมิสซิซคาร์เตอร์โชว์เวิลด์ทัวร์  ออนเดอะรันทัวร์  เดอะฟอร์แมชันเวิลด์ทัวร์  ออนเดอะรันทูทัวร์  เรอแนซ็องส์เวิลด์ทัวร์ 
คอนเสิร์ตและเรสซิเดนส์:  ไอแอม... ยัวร์ส  4 อินติเมทไนต์สวิทบียอนเซ่  รีวัลพรีเซนส์: บียอนเซ่ไลฟ์  โคเชลลาเพอร์ฟอร์แมนซ์ 2018  ดูไบเพอร์ฟอร์แมนซ์ 2023 
ภาพยนตร์และโทรทัศน์:  การแสดงช่วงพักครึ่งในซูเปอร์โบวล์ครั้งที่ 47  ไลฟ์อิสบัตอะดรีม  ออนเดอะรันทัวร์: บียอนเซ่แอนด์เจย์-ซี  การแสดงช่วงพักครึ่งในซูเปอร์โบวล์ครั้งที่ 50  บียอนเซ่: เลมอนเนด  โฮมคัมมิง  บียอนเซ่พรีเซนส์: เมกกิงเดอะกิฟต์  แบล็กอีสคิง 
ธุรกิจ:  เฮาส์ออฟเดเรออน  ฮีต  ฮีตรัช  พอลส์  ไรส์  ทิเดล  ไอวีพาร์ก 
เพลงประกอบที่เกี่ยวข้อง:  เดอะไฟท์ติงเทมป์เทชัน ซาวด์แทร็ก  ดรีมเกิร์ลส์ ซาวด์แทร็ก  คาดิลแลคเรเคิดส์ ซาวด์แทร็ก  เดอะไลออนคิง 2019 ซาวด์แทร็ก 
ครอบครัว:  เจย์-ซี (สามี)  บลู ไอวี คาร์เตอร์ (ลูกสาว)  แมธธิว โนลส์ (พ่อ)  ทีนา โนวส์ (แม่)  โซแลงจ์ โนวส์ (น้องสาว)  แองเจลา เบย์ยินซ์ (ลูกพี่ลูกน้อง) 
บทความที่เกี่ยวข้อง:  พาร์กวูดเอ็นเตอร์เทนเมนต์  เดอะคาร์เตอร์  เดสทินีส์ไชลด์  เซรินา เอเคอร์ส  เทเรซา ลาบาร์เบรา ไวตส์  แฟรงก์ แกตสัน จูเนียร์  แอชลีย์ เอเวอเรตต์  ริกกี ลอว์สัน  บีบี แมกกิล  ทรูสตาร์  เลตส์มูฟ! แฟลชเวิร์กเอาต์  สแคปเทีย บียอนเซ่  เอฟรีบอดีอิสฟลอเลส 
   หมวดหมู่
คาบาล

ระวังสับสนกับ คาบาลออนไลน์
ภาพตลกเกี่ยวกับคาบาลในภาษาฝรั่งเศส
คาบาล (อังกฤษ: Cabal) หมายถึงกลุ่มคนที่รวมตัวกันในรูปแบบที่ใกล้ชิด มักสนับสนุนความคิดเห็นหรือความสนใจส่วนตัวในอุดมการณ์ รัฐ หรือประชาคมอื่น ซึ่งมีการวางอุบาย และส่วนใหญ่ผู้ที่อยู่นอกกลุ่มจะไม่รู้ การใช้คำนี้มักมีความหมายในแง่ลบเกี่ยวกับจุดประสงค์ทางการเมือง การสมรู้ร่วมคิด และความลับ
ศัพทมูลวิทยา

คำว่า cabal มาจากคับบาลาห์ (ศัพท์ที่มีการทับศัพท์หลายแบบ) การตีความคัมภีร์ฮีบรู (קַבָּלָה) แบบรหัสยลัทธิยิว ในภาษาฮีบรูหมายถึง "รับหลักคำสอน" หรือ "ธรรมเนียม"  ในวัฒนธรรมยุโรป (Christian Cabala, Hermetic Qabalah) คำนี้มีความเชื่อมโยงกับหลักการสอนแบบรหัสยศาสตร์หรือความลับ
ดูเพิ่ม

องคมนตรีคาบาล
แหล่งข้อมูลอื่น

นิยามแบบพจนานุกรมของ Cabalism ที่วิกิพจนานุกรม
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
คายัก

การพายเรือคายักในแก่งน้ำเชี่ยว
คายัก (อังกฤษ: kayak) เป็นเรือที่ใช้พลังมนุษย์ประเภทหนึ่ง มีลักษณะปิดทางด้านบนของเรือ และมีผ้าป้องกันน้ำเข้าเรือ (spray skirt) ใช้พายแบบมีใบพายสองด้าน คายักต้นแบบถูกพัฒนาจากชนพื้นเมือง Aleut และ Inuit ซึ่งเป็นนักล่าจากเขตใต้อาร์กติก (อเมริกาเหนือ และกรีนแลนด์) เรือ คายักยุคใหม่นั้นมีการออกแบบและวัสดุที่หลากหลายมาก
คายักนั้นสามารถบรรทุกผู้โดยสารได้ หนึ่ง สอง หรือ สามในบางโอกาส ผ้าป้องกันน้ำเข้าเรือทำจากผ้ากันน้ำ ยึดติดกับขอบด้านบนของที่นั่ง ป้องกันคลื่นและละอองน้ำ และเป็นสิ่งที่ทำให้ "พลิกเรือ" หรือที่เรียกว่า Eskimo Roll ทำได้ ในกรณีที่เรือคว่ำน้ำ หากไม่มีผ้าห้องน้ำน้ำเข้าเรือจะทำให้น้ำไหลเข้าเรือ หรือช่วยให้ผู้พายสามารถออกจากเรือได้
คายักนั้นมีความแตกต่างจากเรือแคนูอย่างสิ้นเชิงทั้งการออกแบและประวัติความเป็นมา เรือแคนู เป็นเรือเป็นเรือที่แทบจะเป็นเรือท้องแบน ใช้ใบพายเดี่ยว ถึงแม้ว่าเรือแคนูรุ่นใหม่ๆ จะมีความยากสำหรับผู้ที่ไม่รู้เรื่องในการแยกแยะประเภทออกจาก คายักแต่สำหรับในอังกฤษและไอร์แลนด์ก็มีการเรียก คายักว่าเป็นเรือแคนูแทน
เรือคายักแตกต่างกับเรือแคนู ในลักษณะโครงสร้างของตัวเรือ
การพายเรือคายัก

การพายเรือคายัก นั้นอาจพายในแหล่งน้ำนิ่งเช่นอ่างเก็บน้ำ ทะเล บึง (sea kayaking) หรือพายในแก่งน้ำเชี่ยว (whitewater kayaking) เช่น แม่น้ำก็ได้
การพายเรือคายักในแม่น้ำมีกระแสควรกระทำกับเป็นทีมและทำกับผู้มีประสบการณ์
อุปกรณ์ในการไปพายเรือคายักควรมีอย่างน้อย 5 อย่างคือ เรือคายัก, ไม้พาย (Paddle), กระโปรงกันน้ำ (Skirt), เสื้อชูชีพ และหมวกกันน็อก
แหล่งข้อมูลอื่น

เว็บไซต์เกี่ยวกับการพายเรือ เก็บถาวร 2005-06-18 ที่ เวย์แบ็กแมชชีน
เว็บไซต์ข้อมูลการพายเรือ
คอเลสติพอล

คอเลสติพอล (อังกฤษ: Colestipol, ชื่อการค้า Colestid, Cholestabyl) เป็นยาลดไขมันในเส้นเลือดกลุ่มไบล์แอซิดซีเควสแตรนต์ โดยเฉพาะอย่างยิ่งในผู้ที่มีระดับคอเลสเตอรอลความหนาแน่นต่ำ (low-density lipoprotein cholesterol; LDL-C) อยู่ในระดับสูง โดยถือเป็นยาทางเลือกรองในกรณีที่ใช้วิธีการปรับพฤติกรรมหรือยาอื่นไม่ได้ผล นอกจากนี้คอเลสติพอลยังถูกใช้เพื่อลดปริมาณอุจจาระและความถี่ของการอุจจาระในผู้ที่มีภาวะท้องเสียเรื้อรังอีกด้วย
เช่นเดียวกันกับคอเลสไตรามีน, คอเลสติพอลออกฤทธิ์โดยการจับกับกรดน้ำดีในทางเดินอาหารเพื่อป้องกันไม่ให้กรดน้ำดีเหล่านั้นถูกดูดซึมกลับ ทำให้ปริมาณกรดน้ำดีในร่างกายลดน้อยลง ร่างกายจึงจำเป็นต้องสร้างกรดน้ำดีขึ้นมาชดเชย โดยการดึงเอาคอเลสเตอรอลในกระแสเลือดมาสร้างเป็นกรดน้ำดีที่ตับ ผ่านกระบวนการเพิ่มการแสดงออกของตัวรับแอลดีแอล (LDL receptor) ด้วยกลไกดังที่กล่าวมาดังข้างต้น เป็นผลให้ระดับไขมันในเลือดลดลงได้ในที่สุด
ขนาดและการบริหารยา > ข้อแนะนำทั่วไป

ก่อนการพิจารณาใช้คอเลสติพอล ต้องมั่นใจว่าผู้ป่วยไม่สามารถลดระดับไขมันในกระแสเลือดได้ด้วยการควบคุมอาหารหรือการใช้ยาลดไขมันในกระแสเลือดกลุ่มอื่นๆ อย่างไรก็ดี เพื่อประสิทธิภาพสูงสุดของยา ผู้ป่วยควรใช้วิธีการควบคุมอาหารร่วมด้วยในระหว่างการใช้คอเลสติพอล
เพื่อให้ผู้ป่วยลดระดับไขมันในเลือดลงมาได้อย่างเหมาะสมและเพื่อลดความเสี่ยงต่อการเกิดอาการไม่พึงประสงค์ของระบบทางเดินอาหาร ควรพิจารณาใช้คอเลสติพอลในขนาดต่ำก่อน จากนั้นให้เพิ่มขนาดยาอย่างช้าด้วยความระมัดระมัง
หากผู้ป่วยใช้ยาอื่นร่วมด้วย ควรรับประทานยาอื่นอย่างน้อย 1 ชั่วโมงก่อนการรับประทานคอเลสติพอล หรืออย่างน้อย 4 ชั่วโมงหลังการรับประทานคอเลสติพอล เพื่อป้องกันไม่ให้คอเลสติพอลส่งผลรบกวนการดูดซึมยาชนิดอื่น
ขนาดและการบริหารยา > การติดตามประสิทธิภาพการรักษา

ระหว่างการใช้คอเลสติพอล ควรมีการติดตามระดับไขมันในกระแสเลือดของผู้ป่วยเป็นระยะ เพื่อที่จะมั่นใจได้ว่าระดับ LDL-C ของผู้ป่วยลดลงถึงระดับเป้าหมาย และยังคงมีค่าน้อยกว่า 100 มิลลิกรัมต่อเดซิลิตรอย่างต่อเนื่อง (หรือน้อยกว่า 70 มิลลิกรัมต่อเดซิลิตรในผู้ที่มีความเสี่ยงต่อการเกิดโรคหลอดเลือดหัวใจสูง)
ขนาดและการบริหารยา > การบริหารยา

ขนาดคอเลสติพอลที่แนะนำ คือ 5-30 กรัมต่อวัน โดยอาจรับประทานวันละ 1 ครั้ง หรือแบ่งรับประทานวันละ 2 ครั้ง ในผู้ที่เริ่มรับประทานคอเลสติพอลเป็นครั้งแรก แนะนำให้เริ่มที่ขนาด 5 กรัมต่อวัน ในกรณีที่ระดับ LDL-C ยังไม่ถึงเป้าหมาย สามารถเพิ่มขนาดคอเลสติพอลได้ 5 กรัม ในทุก 1-2 เดือน ในกรณีที่ไม่สามารถลดระดับไขมันในเลือดได้เมื่อใช้คอเลสติพอลในขนาดสูงสุดแล้ว แนะนำให้ใช้คอเลสติพอลร่วมกับยาลดระดับไขมันในกระแสเลือดกลุ่มอื่นๆ
ควรดื่มน้ำให้เพียงพอหลังจากรับประทานคอเลสติพอล หากหัก ตัด บด หรือเคี้ยวเม็ดยา
เพื่อป้องกันการเกิดการหดเกร็งตัวของหลอดอาหาร (Oesophageal spasm) หรือการเกิดการกดการหายใจ  (Respiratory distress) ไม่ควรรับประทานคอเลสติพอลที่ถูกเตียมขึ้นเพื่อใช้เตรียมยาน้ำแขวนตะกอนในขณะที่ยังเป็นผงแห้ง
อาการไม่พึงประสงค์

คอเลสติพอลอาจก่อให้เกิดอาการไม่พึงประสงค์ได้ ดังแสดงต่อไปนี้:
ไม่สบายท้อง คลื่นไส้ อาเจียน และโดยเฉพาะอย่างยิ่งภาวะท้องผูก ซึ่งเป็นอาการไม่พึงประสงค์ที่เกิดขึ้นได้บ่อยในผู้ที่รับประทานคอเลสติพอล แต่โดยส่วนใหญ่แล้วมักมีอาการไม่รุนแรง
ระดับไขมันไลโปโปรตีนที่มีความหนาแน่นต่ำมาก (Very low-density lipoprotein cholesterol; VLDL-C) และไตรกลีเซอไรด์ (Triglyceride) เพิ่มขึ้น
อย่างไรก็ดี ทั่วไปแล้วคอเลสติพอลไม่มีผลต่อระดับไตรกลีเซอไรด์ แต่ในผู้ป่วยบางรายอาจมีระดับไตรกลีเซอไรด์ที่เพิ่มสูงขึ้นได้ จึงไม่ควรใช้คอเลสตอพอลเดี่ยวๆในการรักษาผู้ที่มีระดับไตรกลีเซอรไรด์ในกระแสเลือดสูง
อันตรกิริยาระหว่างยา

คอเลสติพอลสามารถจับกับยาและสารอาหารต่างๆ ภายในทางเดินอาหารได้หลายชนิด และยังมีผลยับยั้งหรือชะลอการดูดซึมยาหรือสารอาหารเหล่านั้นอีกด้วย ยาและสารอาหารต่างๆที่อาจได้รับผลกระทบจากการใช้ร่วมกับคอเลสติพอล เช่น:
ยาขับปัสสาวะกลุ่มไทเอไซด์ (Thiazide diuretics), ฟูโรเซไมด์ (Furosemide)
เจ็มไฟโบรซิล (Gemfibrozil)
เบนซิลเพนิซิลลิน (Benzylpenicillin), เตตราไซคลีน (Tetracycline)
ไดจ๊อกซิน (Digoxin)
วิตามินที่ละลายในไขมัน (วิตามิน เอ ดี อี และเค)
ข้อห้ามใช้

ห้ามใช้คอเลสติพอลในผู้ที่มีระดับไตรกลีเซอไรด์ในกระแสเลือดสูง (Hypertriglyceridemia) รวมไปถึงผู้ที่แพ้คอเลสติพอลหรือส่วนประกอบของสารเติมแต่งต่างในผลิตภัณฑ์
โครงสร้างทางเคมี

คอเลสติพอลเป็นสารประเภทโคพอลิเมอร์ของไดเอทิลีนไตรเอมีน (Diethylenetriamine; DETA) หรือ เตตระเอทิลีนเพนทามีน (Tetraethylenepentamine) และอีพิคลอโรไฮดริน (Epichlorohydrin) ภาพโครงสร้างดังแสดงไว้ด้านล้าง แสดงถึงโครงสร้างของคอเลสติพอลส่วนที่เป็น DETA (สีน้ำเงิน) และส่วนที่เป็นอีพิไฮดริน (สีแดง)
| --- | --- |
โครงสร้างของคอเลสติพอลอีกรูปแบบหนึ่งซึ่งมีโครงสร้างหลักเป็นกลุ่ม tetraethylenepentamine (บางแหล่งเป็น diethylenetriamine) ; สูตรโครงสร้าง (C8H18N5)m (C3H6O)n: โครงสร้างส่วนที่เป็น DETA  โครงสร้างส่วนที่เป็น tetraethylenepentamine (บน) and epichlorohydrin (ล่าง)
ดูเพิ่ม

คอเลสไตรามีน
คอเลสติแลน
คอเลกซ์แทรน
คอเลสเซเวแลม
คาร์มิน

| คาร์มิน   Karmin |
| --- | --- |

ข้อมูลพื้นฐาน
ที่เกิด: โอลด์ทาวน์, รัฐเมน สหรัฐอเมริกา (นิก)  เซวาร์ด, รัฐเนแบรสกา สหรัฐอเมริกา (เอมี)
แนวเพลง: ป็อป, ป็อปร็อก, แดนซ์, ป็อปแร็ป, ฮิปฮอป
ช่วงปี: ค.ศ. 2010 (2010) –
ค่ายเพลง: อีพิกเรเคิดส์

สมาชิก: เอมี เฮย์เดอมัน นิก นูนาน

เว็บไซต์: www.karminmusic.com
คาร์มิน (อังกฤษ: Karmin) เป็นศิลปินดูโอป็อปชาวอเมริกัน โดยมีสมาชิกคือ เอมี เฮย์เดอมัน (อังกฤษ: Amy Heidemann) เกิดเมื่อวันที่ 29 เมษายน พ.ศ. 2529 และ นิก หลุยส์ นูนาน (อังกฤษ: Nick Louis Noonan) เกิดเมื่อวันที่ 27 เมษายน พ.ศ. 2529 โดยเพลง "โบรเกนเฮิร์ต" ของพวกเขาติดอันดับ 1 ใน 20 ของสหรัฐอเมริกา และ 1 ใน 10 ของประเทศออสเตรเลีย, ประเทศนิวซีแลนด์ และสหราชอาณาจักร รวมไปถึงเพล "เฮลโล" ที่เป็นอันดับ 1 ของบิลบอร์ดแดนซ์ ในสหรัฐอเมริกา
คาร์มาร์ท

| --- | --- |


ประเภท: พาณิชย์
อุตสาหกรรม: บริการ
รูปแบบ: บริษัทมหาชน SET:KAMART
ก่อตั้ง: พ.ศ. 2525 
สำนักงานใหญ่: 81-81/1 ซอยเพชรเกษม 54 แยก 3 แขวงบางด้วน เขตภาษีเจริญ กทม. 
บุคลากรหลัก: วิวัฒน์ ทีฆคีรีกุล(ประธานกรรมการ) ไกรวิทย์ สัตยภิวัฒน์ (กรรมการผู้จัดการ)
ผลิตภัณฑ์: อดีต เครื่องใช้ไฟฟ้า ปัจจุบัน เครื่องสำอาง
เว็บไซต์: http://www.karmarts.co.th
บริษัท คาร์มาร์ท จำกัด (มหาชน) (อังกฤษ: KARMARTS PUBLIC COMPANY LIMITED ชื่อย่อ:KAMART)  บริษัทประกอบธุรกิจนำเข้าและจัดจำหน่ายสินค้าเครื่องสำอาง แบ่งได้เป็นหลายกลุ่ม กลุ่มผลิตภัณฑ์บำรุงผิวหน้า,กลุ่มผลิตภัณฑ์บำรุงผิวกาย,กลุ่มผลิตภัณฑ์อุปกรณ์ความงาม,กลุ่มผลิตภัณฑ์อาหารเสริม และอื่นๆ ภายใต้แบรนด์ต่างๆจากหลากหลายประเทศ เช่น เกาหลี, ฮ่องกง, เวียดนาม, ไต้หวัน, จีน  ปัจจุบันบริษัทนำเข้าแบรนด์ต่างๆ มากกว่า 300 แบรนด์ และมีสาขากว่า 80 แห่งที่เปิดดำเนินการแล้วทั่วประเทศ
คาราเต้ชิงแชมป์โลก

การแข่งขันคาราเต้
| รายละเอียดการแข่ง |
| --- | --- |
สาขา: คาราเต้
ประเภท: คูมิเตะ และคาตะ, ทุกสองปี
จัดโดย: สหพันธ์คาราเต้โลก (WKF)
ประวัติ
ครั้งแรก: ค.ศ. 1970 ที่โตเกียว ประเทศญี่ปุ่น
จำนวนครั้ง: 24 ครั้ง (ค.ศ. 2018)
ครั้งล่าสุด: ค.ศ. 2018 ที่มาดริด ประเทศสเปน
ชนะมากสุด: 188 เหรียญ  ญี่ปุ่น
คาราเต้ชิงแชมป์โลก (อังกฤษ: Karate World Championships) หรือที่เรียกว่า ชิงแชมป์คาราเต้โลก (อังกฤษ: World Karate Championships) เป็นการแข่งคาราเต้ระดับสูงสุดที่จัดโดยสหพันธ์คาราเต้โลก (WKF) การแข่งขันจะจัดขึ้นในเมืองอื่นทุก ๆ สองปี บางส่วนของการแข่งขันล่าสุด ได้แก่ มาดริดในปี ค.ศ. 2002, มอนเตร์เรย์ในปี ค.ศ. 2004, ตัมเปเรในปี ค.ศ. 2006, โตเกียวในปี ค.ศ. 2008 และเบลเกรดในปี ค.ศ. 2010 ซึ่งการแข่งขันในตอนแรกเต็มไปด้วยความขัดแย้งเกี่ยวกับรูปแบบคาราเต้และชุดกติกา
ส่วนในปี ค.ศ. 1980 ผู้หญิงได้รับอนุญาตให้เข้าร่วมการแข่งได้เป็นครั้งแรก
แหล่งข้อมูลอื่น

Official WKF site
World Karate Federation Results
Medal Table